CELEX: 32005R0223
Language: sk
Date: 2005-02-10
Title: Nariadenie Komisie (ES) č. 223/2005 z 10. februára 2005 týkajúce sa zatriedenia určitých druhov tovaru do kombinovanej nomenklatúry

11.2.2005   
            
            
               SK
            
            
               Úradný vestník Európskej únie
            
            
               L 39/18
            
         
      NARIADENIE KOMISIE (ES) č. 223/2005
   z 10. februára 2005
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 odsek 1 písmeno a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod KN kód uvedený v stĺpci 2, na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov, podľa nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod KN kód uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom odo dňa jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 10. februára 2005
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 1989/2004 (Ú. v. EÚ L 344, 20.11.2004, s. 5).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené Aktom o pristúpení z roku 2003.
   
      PRÍLOHA
      
                  Opis tovaru
               
               
                  Zatriedenie (KN kód)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  Červeno sfarbená sirupovitá tekutina, s chuťou červeného bobuľovitého ovocia, s Brixovou hodnotou 67 a s nasledovným zložením na 1 000 litrov:
                  
                              voda
                           
                           
                              426,7 l
                           
                        
                              sacharóza
                           
                           
                              794,0 kg
                           
                        
                              kyselina citrónová
                           
                           
                              80,0 kg
                           
                        
                              aromatizovaný prípravok typu červeného ovocia
                           
                           
                              12,0 kg
                           
                        
                              cyklamát sodný
                           
                           
                              4,6 kg
                           
                        
                              acesulfam K
                           
                           
                              3,5 kg
                           
                        
                              benzoan sodný
                           
                           
                              1,0 kg
                           
                        
                              kyselina askorbová
                           
                           
                              2,0 kg
                           
                        
                              citrát sodný
                           
                           
                              7,0 kg
                           
                        
                              farbivá
                           
                           
                               
                           
                        Obsah alkoholu v prípravku je 1,3 % obj.
                  Po zriedení vodou je prípravok vhodný na priamu konzumáciu ako nápoj.
               
               
                  2106 90 20
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením KN kódov 2106, 2106 90 a 2106 90 20.
                  Prípravok, z dôvodu obsahu alkoholu viac ako 0,5% obj. má byť považovaný za zložený alkoholický prípravok, iný ako založený na vonných látkach, druhov používaných na výrobu nápojov položky 3302 (pozri doplnkovú poznámku č. 3 k 21. kapitole a vysvetlivky harmonizovaného systému k položke 2106, bod 7 a 12).